**«Отбасында қазақ тілін үйрену»**



**Ана тіліміздің алтын бесігі – қазақ отбасы. Егер қазақ отбасы ана тілін өз бесігінде әлдилеп өсірмесе, ұясынан көкектің балапанын ұшырған құс сияқты боламыз. Қазақтың үйінде өскенімен, аты – қазақ, заты – басқа болып, елімізде өзгетілді кеңістікті қалыптастыруға қызмет етіп, өзгенің тілінде сайрап жүрген қандастарымызды көргенде талай қазақтың шаңырағынан өзгенің баласы өсіп шығып жатқандай ауыр күй кешесің.** Отбасының тілі, тәрбие тілі қазақша болмайынша, біз де көкектің жұмыртқасын басып шығарған, аңқау ұябасар болып қала береміз. Бесік тербетіп, ұл-қыз өсіріп отырған аса қадірлі де парасатты, қазақ тілінен өзге бірнеше тілді меңгерген полиглот, білімдар ата-аналар мен ата-әжелер бүлдіршіндермен отбасында отбасы мүшелерінің атауларын қазақ тілінде атаса қандай жақсы.Біздікі сондай жоғары мәдениет иелері өсіріп отырған болашақта ел тізгінін ұстайтын бүлдіршіндерін «сыночек», «дочурка», «племянник», «племянницаларын» отбасыларында туғаннан «ұлым», «қызым», «немере-жиендерім» деп атап, «құлыным», «ботам», «күнім», «айым» деп еркелетіп өсірсе, барша қазақ ана тілінде сөйлеп, ұлтымыздың тілі өміршең болуына негіз қаланар еді-ау деген ізгі ниет бар. Осы бір түйір ойымызды: «Әр қазақ отбасының ата-аналары қазақша сөйлеп, балаларына ең алдымен ана тілінде тәрбие берсе қаза тілінің болашағы жарқын болмақ.